Forskningsrådets pris for unge fremragende forskere

Forskningsrådets pris for unge fremragende forskere var en pris som ble etablert i 2016. Prisen kom i tillegg til Forskningsrådets andre priser: Forskningsrådets formidlingspris og Forskningsrådets innovasjonspris. 

Etter vedtektene skulle prisen belønne høy kvalitet i forskningsarbeidet, selvstendighet og faglig nyskaping tidlig i karrieren. Den skulle gis til personer under 38 år som hadde markert seg med et spesielt talent for forskning, og tildeles på grunnlag av dokumenterte resultater. Prisen ble opprinnelig tildelt én person, og tildelingen var uavhengig av fagdisiplin. I 2017 ble vedtektene endret, slik at det skulle deles ut én pris innenfor humaniora og samfunnsvitenskap, én innenfor medisin, helsefag og biologi, og én innenfor matematikk, naturvitenskap og teknologi. Hver pris var på 500 000 kroner.

Prisen ble avviklet i desember 2018 på grunn av innsparing og reduksjon i Forskningsrådets budsjett, og er dermed ikke utdelt etter den tid.Opplysningene om avvikling finnes, såvidt vites, ikke i noe offentlig tilgjengelig dokument, men kan verifiseres ved å kontakte Forskningsrådet. 

 Prismottagere 

 2016 
 fysiker Ann-Cecilie Larsen, Universitetet i Oslo.

 2017 
Prisen ble ikke utdelt dette året. De aktuelle kandidatene som var nominert innen fristen, ble dermed vurdert for tildeling i 2018.


 2018 
 språkforsker Terje Lohndal, NTNU –  humaniora og samfunnsvitenskap
 kreftforsker Kyrre Eeg Emblem, Oslo universitetssykehus – medisin, helsefag og biologi 
 nanoteknolog Øivind Wilhelmsen, SINTEF/NTNU – matematikk, naturvitenskap og teknologi

 Referanser 

Kategori:Norske priser
Kategori:Norges forskningsråd
Kategori:Forskningspriser